Theta Network คืออะไรคะ
ด้วยสถานการณ์โรคระบาดในปัจจุบัน ทำให้เราหลาย ๆ คนต้องกักตัวอยู่ในบ้าน และเราก็ต้องหาบางสิ่งบางอย่างที่สามารถสร้างความบันเทิงให้กับเรา video streaming ตอบโจทย์นั้นได้เป็นอย่างดีครับ streaming กลายมาเป็นส่วนหนึ่งของชีวิตเราไปแล้วนะครับ แพลตฟอร์มอย่าง YouTube, Netflix, Twitch และอื่น ๆ มีจำนวนผู้ใช้งานที่เพิ่มขึ้นอย่างมากในปี 2021 ที่ผ่านมา และในอนาคต ถึงแม้โรคระบาดจะหมดไป เราจะออกจากบ้านได้ปกติ ผมเชื่อว่าแนวโน้มการใช้งานแพลตฟอร์ม video streaming ก็คงไม่ได้ลดลงหรอกครับ มันกลายเป็นความปกติใหม่ (new normal) ของพวกเราไปแล้ว วันนี้ผมจะพาทุก ๆ คนมารู้จักกับ streaming รูปแบบใหม่ที่อยู่บนพื้นฐานของบล็อกเชนจะเป็นอย่างไร จะดีกว่า streaming รูปแบบอื่นอย่างไร ไปติดตามกันครับ What is Theta Network?  Theta เป็นเครือข่ายที่ถูกสร้างขึ้นมาเพื่อทำ peer-to-peer video streaming โดยมีเป้าหมายที่จะเผยแพร่วิดีโอคุณภาพสูง (High Quality streaming) พร้อมกับลด buffering issue ให้น้อยที่สุด โดยใช้เทคโนโลยีที่เรียกว่า decentralized streaming network (DSN) เพื่อช่วยกระจาย bandwidth ที่ต้องใช้ ซึ่ง Theta ใช้เทคโนโลยีบล็อกเชนเข้ามาช่วยในการ “แบ่ง” หน้าที่ในการส่งข้อมูล จากเดิมที่ video streaming platform จะต้องสร้าง infrastructure เองทั้งหมด Theta ใช้หลักการให้ user หรือคนทั่วไปที่เข้ามาดู streaming ผ่าน Theta สามารถทำการ cache ข้อมูล (ตัว video) ไว้ เพื่อเผยแพร่ให้กับผู้ใช้งานอื่น ๆ โดยแลกกับค่าตอบแทนบางอย่างครับ ด้วยวิธีการนี้ คนที่ทำการ cache ข้อมูลจึงทำหน้าที่เสมือนเป็นส่วนหนึ่งในการเผยแพร่ไฟล์วิดีโอของ Theta ไปในตัว ช่วยให้ Theta สามารถขยายเครือข่ายได้เร็ว และเพิ่มความกระจายศูนย์ (decentralization) ให้กับ video streaming ได้อีกด้วยครับ จุดเด่นของการออกแบบระบบให้เป็น peer-to-peer คือการที่ผู้ใช้งานเยอะขึ้นจะส่งผลทางบวกต่อประสิทธิภาพในการส่งต่อไฟล์วิดีโอของเครือข่ายครับ เนื่องจากผู้ใช้งานทุกคนจะทำตัวเป็นแหล่งเผยแพร่สัญญาณอยู่แล้ว การมีผู้ใช้งานเยอะขึ้น ก็คือการมีแหล่งส่งสัญญาณเยอะขึ้น และจะอยู่ใกล้กันมากขึ้น ส่งผลดีต่อความเร็วในการเผยแพร่อีกด้วยครับ ในทางกลับกัน จำนวนผู้ใช้งานที่เพิ่มขึ้นจะส่งผลลบต่อระบบ video streaming ที่ใช้เซิร์ฟเวอร์กลางในการเผยแพร่ข้อมูล เนื่องจากตัวระบบจะต้องเพิ่มขีดความสามารถในการรองรับจำนวนผู้ใช้งานนั่นเองครับ  Theta mainnet เริ่มต้นใช้งานมาตั้งแต่เดือนมีนาคม 2019 ครับ แต่จริง ๆ แล้วทางโปรเจกต์มีเหรียญ THETA และ TFUEL ซึ่งเป็นเหรียญของตัวโปรเจกต์เองมาตั้งแต่ปลายปี 2017 โดยอยู่บนบล็อกเชน Ethereum ซึ่งในปัจจุบันก็ถูกย้ายมาใช้งานบนบล็อกเชนของ Theta หมดแล้ว Theta 3.0 บล็อกเชนของ Theta มีการอัพเกรดมาหลายครั้งแล้วครับ ปัจจุบันเป็นเวอร์ชัน 3.0 แล้ว โดยเริ่มใช้งานมาตั้งแต่ปี 2021 โดยตัวบล็อกเชนของ Theta มีผู้มีส่วนร่วมหลัก ๆ อยู่ 5 กลุ่มด้วยกัน โดย 3 กลุ่มแรก มีความคล้ายคลึงกับผู้มีส่วนร่วมในแพลตฟอร์มอื่น ๆ อย่าง YouTube หรือ Twitch ส่วน 3 กลุ่มหลัง เป็นกลุ่มที่เพิ่มขึ้นมาเนื่องจาก Theta มีกระดูกสันหลังเป็นบล็อกเชนครับ Streamers คือผู้ใช้งานที่ผลิตคอนเทนต์และปล่อยลงบนเครือข่าย streaming ของ Theta ครับ ซึ่งก็มีทั้งแบบถ่ายทอดสดและไม่ถ่ายทอดสด ซึ่งการเผยแพร่วิดีโอของตนลงบน Theta ก็จะได้รับค่าตอบแทนบางอย่าง
Viewers คือผู้ใช้งานที่เข้าไปดูวิดีโอบน Theta ครับ โดยถือเป็นแก่นสำคัญที่ทำให้เครือข่าย streaming เกิดการใช้งานที่เพิ่มขึ้น โดยผู้ใช้งานกลุ่มนี้จะได้รับค่าตอบแทนถ้าหากดูวิดีโอบน Theta หรือสามารถรับค่าตอบแทนเพิ่มหากมีการรับชมโฆษณา (เหมือน YouTube) ครับ
Advertisers คือคนที่ต้องการจะลงโฆษณาบน Theta ครับ โดยการจะลงโฆษณาจะต้องจ่ายด้วย THETA ซึ่งเป็น governance token ของบล็อกเชน Theta โดยจ่ายให้กับ Streamer ที่ต้องการให้ลงโฆษณาให้นั่นเอง
Caching Nodes อย่างที่กล่าวไปครับ ว่าการสร้างเครือข่าย Theta นั้น ทางทีม Theta เองไม่ได้สร้างโครงสร้างพื้นฐานสำหรับการเผยแพร่วิดีโอ แต่ใช้วิธีดึงดูดผู้ใช้งานทั่วไปให้ทำการ cache วิดีโอต่าง ๆ และส่งต่อตัวไฟล์นั้นไปยังผู้ใช้งานอื่น ๆ ครับ Caching Nodes ก็คือคนที่คอย cache นั่นเอง โดยผู้ใช้งานกลุ่มนี้จะต้องการันตีคุณภาพและความไม่หน่วงของวิดีโอที่ส่งต่อให้กับผู้ใช้งานอื่น ๆ โดยจะได้ THETA เป็นค่าตอบแทนครับ
Ingest Nodes เป็น node เสริมสำหรับ Caching Nodes ครับ ทำหน้าที่ช่วยเหลือในการเพิ่มคุณภาพของวิดีโอ และได้ THETA เป็นค่าตอบแทนเช่นกัน
Guardian Nodes เป็น node รูปแบบใหม่ล่าสุดที่เพิ่งเกิดขึ้นมาในการอัพเกรด Theta 3.0 ครับ โดยหน้าที่ของ Guardian Nodes คือการตรวจสอบธุรกรรม และเขียนบล็อกใหม่ลงบนบล็อกเชนของ Theta และจะได้รับ TFUEL ซึ่งเป็นอีกหนึ่ง native token นอกเหนือจาก THETA ครับ โดยผู้ใช้งานที่ต้องการจะเป็น Guardian Node จะต้องทำการวาง (stake) THETA จำนวน 1,000 THETA เพื่อค้ำประกันสิทธิในการตรวจสอบธุรกรรม จะต้องมีคอมพิวเตอร์และอินเตอร์เน็ตที่มีสเปคสูง โดยขั้นต่ำคือ CPU 8 cores + memory 32 GB + disk size 1 TB (ซึ่งทาง Theta แนะนำให้เป็น SSD) และจะต้องมีความเร็วอินเทอร์เน็ตไม่ต่ำกว่า 5 mbps ครับ
Theta เป็นเครือข่ายที่ถูกสร้างขึ้นมาเพื่อทำ peer-to-peer video streaming โดยมีเป้าหมายที่จะเผยแพร่วิดีโอคุณภาพสูง ลด buffering issue ให้น้อยที่สุด จุดเด่นของการออกแบบระบบให้เป็น peer-to-peer คือการที่ผู้ใช้งานเยอะขึ้นจะส่งผลทางบวกต่อประสิทธิภาพในการส่งต่อไฟล์วิดีโอของเครือข่าย Theta มีการอัพเกรดมาหลายครั้งแล้วครับ ปัจจุบันเป็นเวอร์ชัน 3.0 แล้ว โดยเริ่มใช้งานมาตั้งแต่ปี 2021 โดยตัวบล็อกเชนของ Theta มีผู้มีส่วนร่วมหลัก ๆ อยู่ 3 กลุ่มด้วยกัน คือ
1.Streamers คือผู้ใช้งานที่ผลิตคอนเทนต์
2.Viewers คือผู้ใช้งานที่เข้าไปดูวิดีโอบน Theta 
3.Advertisers คือคนที่ต้องการจะลงโฆษณาบน Theta
เทคโนโลยีทางการเงิน & การเงินดิจิทัล